La Fira i Festes se salda amb participació massiva sense incidents
03 octubre 2023

## La Fira i Festes se salda amb participació massiva sense incidents03 octubre 2023Última actualització: 03 octubre 2023

![](../gestion/img/4fe3751006780f1b7d2f9c5fa0fca674828a4a8a45ecc9283da26c1e21440aa2.jpg)  
  

La Fira i Festes d'enguany se salda amb un èxit rotund de participació i sense incidents destacables. És la principal conclusió després de les primeres valoracions que s'han fet aquest mateix matí per part dels responsables municipals.

L'alcalde de Gandia, **José Manuel Prieto**, en primer lloc, ha volgut agrair als "_tècnics, equips de producció i a totes les persones que han fet possible que la Fira i Festes haja estat un èxit. També a les brigades de neteja i seguretat que ens han permés gaudir amb tranquil·litat de tota l'àmplia programació que s'ha ofert_" i ha fet extensiu l'agraïment a la ciutadania i als milers de persones que durant aquests dies ens han visitat.

**Balbina Sendra**, regidora delegada de Cultura, ha mostrat la seua satisfacció per l'èxit de la Fira d'aquest any. L'edil ha posat en valor el treball del departament de Cultura i d'altres com la Policia i els serveis bàsics.  
Pel que fa a les xifres, Sendra ha informat que 7.000 persones van participar en les activitats organitzades al María Enríquez, 8.500 al parc de la Festa, 17.000 a la plaça del Mosset i les més de 4.000 que van acudir als concerts de la Marquesa a més del Teatre Serrano que va congregar 2.000 persones en diverses activitats.  
Pel que fa a les activitats de carrer, es calcula que van ser gairebé 6.000 persones les que van gaudir d'aquests espectacles mentre que 3.000 ho van fer dels diferents concerts a les places.  
Una altra xifra que ha destacat la regidora han estat les més de 10.000 persones diàries que van visitar la Fira o els mercats temàtics.

Pel que fa a la seguretat, la regidora **Lydia Morant** ha afirmat que malgrat la massiva assistència, no hi ha hagut indigents destacables. "_El dispositiu policial ha donat resposta a totes les necessitats i la coordinació amb la Policia Nacional ens ha permés arribar a totes les parts de la ciutat perquè s'hagi pogut gaudir amb total normalitat de la Fira_".

[Twittear](https://twitter.com/share)